Štátny mechanizmus

Štátny mechanizmus (iné názvy: organizácia štátu, čiastočné synonymum: štátny aparát) je súhrnné označenie pre štátne orgány, zvláštne zložky štátu (t.j. najmä armádu a políciu) a štátne inštitúcie vo všetkých ostatných sférach ekonomiky (v užšom zmysle len v školstve), často vrátane úradných osôb a pomocných zamestnancov štátu. Podrobnosti definície pozri nižšie.

 Ukážky definícií z literatúry  
„súhrn zvláštnych orgánov, organizácií a inštitúcií, prostredníctvom ktorých sa uskutočňuje štátna moc“, t.j. konkrétne: štátne orgány, úradné osoby, zložky štátneho donútenia, štátna organizácie a štátne zariadenia a pomocný aparát (technici, tlmočníci a pod.)“ 
„politickoprávne inštitucionalizovaný systém realizácie štátnej moci a zabezpečovania štátnej suverenity“; „v rámci“ štátneho mechanizmu „možno nájsť tri druhy štátnych inštitúcií“: štátne orgány, zvláštne zložky a štátne organizácie a zariadenia“
 „usporiadaný súbor zvláštnych organizácií a inštitúcií, ktoré uskutočňujú štátnu moc v spoločnosti“, t.j. konkrétne: štátne orgány, zvláštne zložky donucovacej povahy a štátne inštitúcie“státní mechanismus. In: Malá československá encyklopedie V Pom-S. 1. vyd. Praha : Academia, 1987. s. 854.
„politická organizácia spoločnosti“orgán. In: Pyramída. s. 4090.
a) v užšom zmysle „súhrn štátnych orgánov (vrátane aparátu výkonných orgánov [t.j. úradných osôb v štátnej službe]) a štátnych zariadení“; b) v širšom zmysle „všetky oddelené typy moci“ (t.j. zákonodarná, výkonná a súdna moc, čiže vrátane napr. orgánov subjektov federácie, miestnych orgánov štátu, štátnych liečebných ústavov a pod.)

 Delenie 
Podľa Bröstla:
štátne orgány
ostatné zložky štátneho mechanizmu:
úradné osoby - t.j. vedúci pracovníci štátneho aparátu
zvláštne zložky/zložky štátneho donútenia - podieľajú sa bezprostredne na hrozbe resp. výkone donútenia, t.j. policajné a bezpečnostné sily a prípadne ďalšie inštitúcie (armáda), ktoré zriaďuje štát na zabezpečenie bezpečnosti, poriadku a obrany štátu
štátne organizácie a štátne zariadenia - zriaďovnané štátom na realizácie niektorých funkcií štátu; t.j. štátne dopravné, energetické, výskumné, hospodárske organizácie (štátne podniky), ďalej štátne školské, zdravotnícke, sociálne, kultúrne a iné zariadenia; štát ich riadi a prevažne aj financuje
ostatný aparát (pomocný aparát) - aparát, ktorého činnosť má vplyv na funkčnosť, operatívnosť, mobilnosť a efektívnosť štátneho mechanizmu, t.j. napr. technickí pracovníci, zapisovateľky na súde, tlmočníci, spojári atď.

Podľa Svatoňa sa „štátne inštitúcie“„v rámci“ štátneho mechanizmu delia takto:
štátne orgány
zvláštne zložky - definícia rovnaká ako vyššie Brötl
štátne organizácie a štátne zariadenia (porov. ale odchylnú definíciu štátnych zariadení uvedenú napr. v Klimovi) - zriaďované alebo zakladané štátom na realizáciu ostatných štátnych funkcií; štátne dopravné, energetické, výskumné, strategickovýrobné, špeciálne a hospodárske organizácie (podniky), ďalej štátne školské, zdravotnícke, sociálne, kultúrne zariadneia (ústavy)

Podľa MČSE:
štátne orgány
zvláštne zložky donucovacej povahy
štátne inštitúcie

Podľa Klimu:
v užšom zmysle:
štátne orgány
štátne zariadenia - polícia, armáda, rozviedka a kontrarozviedka, väzenskýc systém, štátne krízové a záchranné zbory a štátne školstvo (t.j. v terminológii iných delení: zvláštne zložky a školstvo)
úradné osoby v štátnej službe
v širšom zmysle aj: orgány subjektov federácie, miestnych orgánov štátu, štátnych liečebných ústavov a ďalšie verejnoprávne zariadenia

 Referencie 

 Externé odkazy

Kategória:Štátna správa
Kategória:Verejná správa